0219.xml
سونا تیزابی فی 10 گرام اور فی تولہ کی قیمتوں میں 85 روپے اور 100 روپے کی کمی
کراچی ۔ 24 ستمبر (اے پی پی) صرافہ مارکیٹ میں سونے کی قیمتوں میں مندی کا رجحان رہا۔ بدھ کو سونا تیزابی فی 10 گرام اور فی تولہ کے بھاؤ میں بالترتیب 85 روپے اور 100 روپے کی کمی رونماء ہوئی۔ آل سندھ صراف ایسوسی ایشن کے مطابق صرافہ مارکیٹوں میں سونا تیزابی فی 10 گرام گذشتہ کاروباری روز کی قیمت 40 ہزار 842 روپے سے کم ہو کر 40 ہزار 757 روپے اور فی تولہ کے بھاؤ 47 ہزار 650 روپے سے کم ہو کر 47 ہزار 500 روپے رہ گئی۔ بین الاقوامی مارکیٹ میں بھی سونے کی قیمت 11 ڈالر کی مندی سے 1 ہزار 221 ڈالر فی اونس پر بند ہوئی۔ مقامی مارکیٹوں میں 22 قیراط سونے کی قیمت 37 ہزار 439 روپے سے کم ہو کر 37 ہزار 360 روپے ریکارڈ کی گئی۔ صراف ایسوسی ایشن نے مزید بتایا کہ صرافہ مارکیٹوں میں چاندی تیزابی فی 10 گرام گذشتہ کاروباری روز کے بھاؤ 630 روپے اور فی تولہ کی قیمت 735 روپے پر مستحکم رہی جبکہ بین الاقوامی مارکیٹ میں چاندی فی 10 گرام کی قیمت 17.93 ڈالر سے کم ہو کر 17.75 ڈالر رہ گئی
APP
24.09.14
0219p.xml
فی تولہ سونا100 روپے کی کمی سے 47550میں فروخت دس گرام سونے کی قیمت 40757روپے رہی،چاندی 735روپے پر مستحکم
کراچی(بزنس رپورٹر)بین الاقوامی بلین مارکیٹ میں فی اونس سونے کی قیمت 11ڈالر کی کمی سے 1221ڈالر کی سطح پر پہنچنے کے باعث مقامی صرافہ مارکیٹوں میں بھی بدھ کو فی تولہ اور فی دس گرام سونے کی قیمتوں میں بالترتیب100 روپےاور 85 روپےکی کمی واقع ہوئی جسکے نتیجے میں کراچی حیدرآباد سکھر ملتان فیصل آباد لاہور اسلام آبادراولپنڈی پشاور اور کوئٹہ کی صرافہ مارکیٹوں میں فی تولہ سونے کی قیمت گھٹ کر 47550 روپے اور فی دس گرام سونے کی قیمت گھٹ کر40757روپے ہوگئ تاہم اسکے برعکس فی تولہ چاندی کی قیمت بغیر کسی تبدیلی کے 735روپے پر مستحکم رہی اور فی دس گرام چاندی کی قیمت بھی 630 روپے پر مستحکم رہی ہے۔
express
25.09.14